Vastavalt nimekirjale Meie */kuupäev digiallkirjas/* 7-1.2/95

**Äksi külas ja Habaja alevikus asuvate Kuusiku, Nõmmiku ja Tammiku katastriüksuste detailplaneeringu kehtestamisest teatamine**

Kose Vallavalitsus kehtestas 27.02.2024 korraldusega nr 81 Äksi külas ja Habaja alevikus asuvate Kuusiku, Nõmmiku ja Tammiku katastriüksuste detailplaneeringu (PAABOR PROJEKT OÜ, töö nr DP-14-2022). Planeeritava ala pindala on ca 1,18 ha hõlmates Kuusiku (katastritunnus 36301:001:0275), Nõmmiku (36301:001:0276), Tammiku (36301:001:0306) ning hõlmates osaliselt Metsa tee (33801:001:0023), Kooli tee (36301:001:0273) ja Kooli tee (33801:001:0012) katastriüksuseid.

Planeeringu eesmärk on maakasutuse sihtotstarbe muutmine elamumaaks, ehitusõiguse määramine üksikelamute ja abihoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele.

Detailplaneeringuga krundi piire ei muudeta. Detailplaneeringuga muudetakse Kuusiku (Pos 1) ja Nõmmiku (Pos 2) katastriüksuse sihtotstarbed. Pos 1 ja Pos 2 katastriüksuste sihtotstarveteks määratakse elamumaa (krundi kasutamise sihtotstarve üksikelamu maa). Tammiku (Pos 3) katastriüksuse sihtotstarvet ei muudeta. Planeeringualasse kaasati juurdepääsu tagamiseks osaliselt Metsa tee (33801:001:0023), Kooli tee (36301:001:0273) ja Kooli tee (33801:001:0012) katastriüksused. Nimetatud transpordimaa katastriüksuste piire ei muudeta. Lisaks määratakse ehitusõigus Pos 1, Pos 2 ja Pos 3 katastriüksustele.

Kehtestatud detailplaneeringuga viiakse ellu üldplaneeringut ja luuakse alale ruumiline terviklahendus. Planeeringu elluviimisega eeldatavalt kaasneda võivad majanduslikud, sotsiaalsed ja kultuurilised mõjud ning mõju looduskeskkonnale on piiratud.

Kehtestatud detailplaneeringuga saab tutvuda digitaalselt aadressil https://evald.ee/kosevald/#/planeeringud/planeeringud/307 või Kose Vallavalitsuse majandusosakonnas (Hariduse tn 1, Kose alevik, Harju maakond).

Lugupidamisega

/allkirjastatud digitaalselt/

Demis Voss

vallavanem

Andri Alliksoo

+372 5432 0645

andri.alliksoo@kosevald.ee